**7/2018.(II.15.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a TOP-os pályázatokkal kapcsolatos döntések meghozatalára” című előterjesztést és az alábbi döntést hozta:

1. A Közgyűlés a TOP-6.6.1-15-SH1-2016-00001 azonosító számú, „Új Egészségügyi Alapellátó Központ kialakítása” című projekt tekintetében felkéri a Polgármestert, hogy a Támogatási szerződéstől való elállás tekintetében szükséges intézkedéseket tegye meg, valamint a Támogató felé a 337.463.323 Ft-ot és annak kamatterheit fizesse vissza.

2. A Közgyűlés a TOP-6.6.1-15-SH1-2016-00001 azonosító számú, „Új Egészségügyi Alapellátó Központ kialakítása” című projekt tekintetében felkéri a Polgármestert, hogy gondoskodjon a Támogatási szerződéssel összefüggő valamennyi szerződés haladéktalan megszüntetéséről.

3. A Közgyűlés felkéri a Polgármestert, hogy az előterjesztés mellékletét képező, Savaria Városfejlesztési Nonprofit Kft. által készített új beruházási koncepció javaslat alapján az új Támogatási kérelmet határidőre nyújtsa be.

4. A Közgyűlés felkéri a Polgármestert, hogy gondoskodjon a Szombathelyi Szakképzési Szolgáltatási Centrum Oladi Szakgimnáziuma és Szakközépiskola, a Maros Óvoda és a Pipitér Óvoda épületeinek felújítására vonatkozó, jelen előterjesztés mellékletében lévő szakmai anyagnak megfelelő tartalmú támogatási kérelmek határidőre történő benyújtásáról az alábbi módosítással: az előterjesztés mellékletét képező „2014-2020 Koncepcionális javaslat” 1. pontjában szereplő SZSZSZ Centrum Oladi Szakgimnáziuma és Szakközépiskolája fenntartója helyesen: NGM, a 2. pontjában szereplő Pipitér Óvoda fenntartója helyesen: Szombathely Megyei Jogú Város Önkormányzata, a 3. pontjában szereplő Maros Óvoda fenntartója helyesen: Szombathely Megyei Jogú Város Önkormányzata.

5. A Közgyűlés felkéri a Polgármestert, hogy a támogatási kérelmekkel kapcsolatos pozitív támogatói döntés esetén a Támogatási szerződéseket aláírja.

**Felelős:**  Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Szakály Szabolcs, Városfejlesztési Kabinet vezetője

Stéger Gábor, Közgazdasági és Adó Osztály vezetője

Dr. Ajkay Adrián, a Savaria Városfejlesztési Kft. ügyvezetője)

**Határidő:** 1. pont: azonnal

2. pont: azonnal

3. pont: azonnal

4. pont: azonnal

5. pont: Támogatói döntést követően